નોંધનીય છે કે ગુરુવારે, ગુજરાત વિધાનસભાની ચૂંટણી માટે બીજા તબક્કાના મતદાનમાં 14 જિલ્લાઓની 93 બેઠકો પર મતદાન થયું હતું. જેમાં સરેરાશ 62 ટકા જેટલું મતદાન થયું હોવાનું જાણવા મળ્યું છે. મુખ્યરૂપે પૂર્વી અને મધ્ય ગુજરાતના જિલ્લાઓએ આ બીજા તબક્કામાં મતદાન કર્યું હતું. આ મતદાનમાં કુલ 851 ઉમેદવારોની પ્રતિષ્ઠા દાવ પર લાગી હતી. જો કે તે વાત પણ ભૂલવી ના જોઇએ કે આ વખતે ગુજરાત વિધાનસભાની ચૂંટણીના બીજા તબક્કામાં કોંગ્રેસ અને ભાજપ વચ્ચે આરપારની લડાઇ શરૂ થશે. જેના પરિણામ 18 ડિસેમ્બરના રોજ આવશે. ત્યારે સહારા સમયના આ એક્ઝિટ પોલ મુજબ ભાજપને ફરી એક વાર ગુજરાતમાં રાજ કરવા મળશે તેમ મનાઇ રહ્યું છે.